|  |  |
| --- | --- |
| **IZVANNASTAVNA AKTIVNOST:** | book-1189776_960_720 |
| **PRIPREMA ZA IZVOĐENJE NASTAVNOG SATA** |
| **Nastavna jedinica: Ivica Bednjanec: Durica - Male ljubavi** | |
| **CILJ NASTAVNOG SATA:**  Doživjeti i interpretirati strip kao umjetničko djelo. | **IZVORI ZA PRIPREMU UČITELJA:**  **Bednjanec, Ivica Durica – Male ljubavi. Školska knjiga, 2015.** |
| **ISHODI UČENJA:**  Učenik   * nabraja dječje časopise koje čita i s kojima se susreo, * izdvaja i pokazuje naslovnicu, sadržaj, rubriku, tekst/članak u časopisu, * zna pronaći strip, * navodi glavna obilježja stripa, * izdvaja i razlikuje glavne i sporedne likove, * uočava važnost šale u životu, * uspješno komunicira govorom i pismom. | **OBLICI RADA:**  **1. Frontalni**  **2. Individualni**  **3. Rad u parovima**  **4. Grupni** |
| **ARTIKULACIJA NASTAVNOG SATA:**   1. **Motivacija**   **Aktivnost 1.**  Ponuda dječjih časopisa na stolu (***Prvi izbor, Moj planet, Smib, Radost, Drvo znanja, Matka, Alkica, National Geographic Junior, Eko revija).***  Što se nalazi na stolu? Koje još časopise znate? Razgovor o časopisima. **NASLOVNICA, SADRŽAJ, RUBRIKA, ČLANAK /TEKST U ČASOPISU.**  Koje časopise čitate? Zašto ste odabrali baš te časopise?  Pomažu li vam u učenju? Kako?  Imaju li sadržaje za odmor i opuštanje?  Je li čitanje stripa način opuštanja? Pratite li možda koji časopis upravo zbog stripa? Zašto?  **Aktivnost 2.**  Odaberite jedan časopisi otvorite stranicu koja vam se najviše sviđa i koju prvu čitate u časopisu.  Učenici izabiru jedan časopis i otvaraju stranicu koja ih najviše zanima prema prethodnom iskustvu (ponuditi najviše Smibova kako bi se ostvario predviđeni cilj da učenici otvore stranicu stripa, tj. Duricu i ograničiti vrijeme odabira na pola minute).  Razgovor o odabranoj stranici - strip  Zašto najprije i najradije u nekom časopisu čitamo baš strip?  Što je STRIP? Koja su glavna obilježja stripa?  Je li netko odabrao Duricu? Zašto?  **Najava**  Znate li da postoji i knjiga stripova Male ljubavi.   1. **Realizacija**   Demonstracija knjige stripova Male ljubavi.  Autor – crtač i pisac Durice bio je Ivica Bednjanec. Stripovi su izlazili u Smibu.  **Aktivnost 3.**  Izabrani strip  Čitanje stripa **LJEPOTA**. (Učenici čitaju po ulogama.)  **Aktivnost 4.**  Objašnjavanje nepoznatih riječi.  *Razgovor o pročitanom s naglaskom na osobine likova i način rješavanje problema.*  Na koje se načine Durica želi svidjeti Bibiju?  Što ne odobravaš u njezinim postupcima? Zašto?  Zanima li se Bibi za ljepotu?  Što ti misliš o važnosti ljepote u životu?  **Aktivnost 5.**  **Stvaralački rad**  Tri grupe/ tri para (dvije za dramatizaciju i jedna koja piše)  1.**Osmišljavanje životopisa**: grupa koja će objasniti razloge Duričina ponašanja  (obiteljska situacija, loše ocjene u školi taj dan, hrana, odjeća i sl. …)  2.**Durica se javila na natječaj za izbor miss** - ističe se negativnim ponašanjem  3.**Durica nastupa u kvizu znanja** - ističe se u kvizu znanja (npr. Potjera, Šifra)  ILI  **Aktivnost 5.**  Crtanje stripa, tema iz Duričina životopisa.  Prijedlog teme: Prijateljstvo dječaka i djevojčice   1. **Završetak**   **Aktivnost 6.**  **Rad u grupama**  Demonstracija stvaralačkih zadataka. Nakon svakog zadatka razgovor i analiza.  Kako bi mogli pomoći Durici? (svi učenici sudjeluju u raspravi).  ILI  Ako su učenici crtali strip - izložba učeničkih radova.  Učenici (koji još nisu čitali) posuđuju knjigu Durica - Male ljubavi. |
| **NASTAVNE METODE:**  **Metoda**   * **razgovora,** * **demonstracije** * **čitanja i rada na tekstu** * **pisanja,** * **crtanja** * **dramatizacije** |
|
|
| **NASTAVNA SREDSTVA I POMAGALA:**   * **časopisi,** * **knjige,** * **ploča,** * **pribor za pisanje i crtanje** |